Diari Oficial de la Generalitat Valenciana


Sumari del DOGV 8540, del 03-05-2019 (2019/4247)

RESOLUCIÓ de 24 d'abril de 2019, de la vicepresidenta primera, per la qual s'adjudiquen cinc beques de pràctiques professionals en l'IVIA.
------------------------------------------------------------------------------------------------------------------------------------------

### Dades del document

Número de DOGV
:   8540

Data del DOGV
:   03-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/4247


Data del document
:   24-04-2019

Organisme emissor
:   Institut Valencià d'Investigacions Agraries

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 24 d'abril de 2019, de la vicepresidenta primera, per la qual s'adjudiquen cinc beques de pràctiques professionals en l'IVIA. [2019/4247]  
Atés que mitjançant Ordre 23/2018, de 16 de juliol, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 8350, 30.07.2018), es van establir les bases reguladores per a la concessió de beques per a la realització de pràctiques professionals d'especialització en l'Institut Valencià d'Investigacions Agràries (IVIA).  
Atés que per la Resolució de 9 de novembre de 2018 (DOGV 8426, 19.11.2018) de la vicepresidència primera de l'Institut Valencià d'Investigacions Agràries es van convocar 25 beques per a la formació de persones amb titulació universitària en l'IVIA.  
Atés que per la Resolució de 29 de març de 2019 (DOGV 8524, 08.04.2019) de la vicepresidenta primera de l'Institut Valencià d'Investigacions Agràries es van adjudicar 21 beques per a la formació de persones amb titulació universitària en l'IVIA.  
Atés que algunes de les persones adjudicatàries han presentat escrit de renúncia a la beca o no s'han incorporat al centre d'investigació assignat en el termini indicat en la Resolució de 29 de març de 2019, es fa necessari acudir a la borsa de reserva a l'efecte de cobrir les vacants produïdes.  
Atés que després de comprovar-se els mèrits de les persones que figuren en les borses de reserva, i tingudes en compte les renúncies rebudes formulades per les persones interessades a la citada borsa, és procedent la substitució de les vacants produïdes.  
Vistos els preceptes legalment i reglamentàriament establits, la vicepresidència primera de l'Institut Valencià d'Investigacions Agràries, a l'empara de la Resolució de 3 de setembre de 2018, de la presidenta de l'IVIA i consellera d'Agricultura, Medi Ambient, Canvi Climàtic i Desenvolupament Rural (DOGV 8379, 10.09.2018) per la qual es van delegar determinades competències i atribucions, resol:  
  
Primer  
Acceptar les renúncies de les persones beneficiàries de les beques esmentades en l'annex I.  
  
Segon  
Adjudicar les beques per a la realització de pràctiques professionals en l'IVIA a les persones esmentades en l'annex II de conformitat amb la borsa de reserva constituïda.  
  
Tercer  
Declarar deserta la beca esmentada en l'annex III.  
  
Quart  
Configurar, després d'aplicar-se les substitucions i renúncies, una nova borsa de reserva per a cadascuna de les beques amb aquelles persones aspirants que no han resultat adjudicatàries, prioritzades per ordre de puntuació conforme a la relació continguda en l'annex IV a fi de cobrir les vacants que puguen tornar a produir-se.  
  
Cinqué  
Fixar com a data d'incorporació el dia 6 de maig de 2019 a les 10.00 hores en l'IVIA (carretera Moncada-Náquera, km 10,3 46955 Moncada) en les mateixes condicions que es van establir mitjançant la Resolució d'adjudicació de 9 de març de 2019 quant a jornada i duració per la resta del període màxim de gaudi, això és, des del 6 de maig de 2019 fins al 10 d'abril de 2020, tot això sense perjudici de les possibles pròrrogues.  
  
  
Sisé  
Publicar la present resolució en el DOGV i en la pàgina web de l'IVIA, produint efectes de notificació a les persones interessades l'endemà de la seua publicació tal com s'indica en l'article 10.2 de l'Ordre 23/2018 en relació amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
La present resolució posa fi a la via administrativa i contra ella podrà interposar-se, potestativament, recurs de reposició davant la presidenta de l'IVIA en el termini d'un mes a comptar des de l'endemà de la seua publicació de conformitat amb l'article 123 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu conformement a la Llei 29/1998, de 13 de juliol, reguladora de la jurisdicció contenciosa administrativa, sense perjudici de la interposició de qualsevol altre recurs que estimen pertinent.  
  
Moncada, 24 d'abril de 2019.- La vicepresidenta primera de l'Institut Valencià d'Investigacions Agràries, p. d. (R 03.09.2018; DOGV 8379, 10.09.2018): María Teresa Cháfer Nácher.